Tokyo

Tokyo (東京; Tōkyō, harafiah: ibu kota timur) adolah ibu kota Japang sakaligus daerah tapadek di Japang, sarato daerah metropolitan tagadang di dunia manuruik jumlah panduduaknyo (33.750.000 di pakotaan jo sakitarnyo).

Sakitar 12 juta urang tingga di Tokyo jo ratusan ribu lainnyo bapulang pai satiok hari dari daerah sakitarnyo untuak bakarajo jo babisnis di Tokyo. Tokyo adolah pusek politik, ekonomi, budayo, jo akademis di Japang sarato tampek tingga kaisar Japang jo kurisi pamarintahan nagara, jo sakaligus marupokan pusek bisnis jo finansial utamo untuak saluruah Asia Timur.

Tokyo punyo jauah labiah saketek gaduang pancakar langik dibandiangkan jo kota lain nan saukurannyo dek karano paraturan konstruksi gampo buminyo. Bangunan di Tokyo kabanyakan tadiri dari apartemen tingkek randah (6 hinggo 10 lantai) jo rumah kaluargo nan sampik. Tokyo juo marupokan lokasi sistem transportasi massal paliang kompleks di dunia, dan tanamo dek jam-jam sibuknyo nan padek.

Tokyo sacaro harafiah baarati "ibu kota timur" dalam bahaso Japang, arati nan balawanan jo ibu kota lamo di barat, Kyoto, nan dinamokan "saikyo", baarati "ibu kota barat" untuak jangka wakatu nan pendek pado abad ke-19. Hinggo taun 1870-an, Tokyo banamo "Edo". Katiko pusek kakaisaran bapindah dari Kyoto ka Edo, namonyo pun diganti.

 Kota kamba 
Barikuik adolah kota nan punyo hubuangan kota kamba jo Tokyo:

  Beijing, Republik Rakyat Cino
  Berlin, Jerman
  Kairo, Mesir
  Jakarta, Indonesia
  Moskwa, Rusia
  New South Wales, Australia
  New York City, Amerika Serikat
  Paris, Perancis
  Roma, Italia
  São Paulo, Brasil
  Seoul, Korea Selatan

Salain itu, Tokyo punyo ciek pajanjian "partnership" jo London, Britania Raya.

 Caliak pulo 
 Angkutan capek di Tokyo

 Rujuakan 

 Pautan lua 

  Situs resmi Pemerintah Metropolitan Tokyo 
 Foto-foto Tokyo zaman dulu 


Kategori:Kota di Japang
Kategori:Prefektur di Japang